Viborger Samler, 1837-04-18
Man har i den senere Tid sat Folks Godgjørenhed i Contribution paa mange Maader og det vilde være ubilligt at nægte, at meget godt derved er udrettet; det deraf som meest har stukket mig i Øinene er Asylerne, Stiftelsen for trængende Haandværkere og Selskabet til moralsk fordærvede Personers Forbedring; men disse Stiftelser trænge endnu til megen Understøttelse for tilfulde at opnaae deres Øiemeed og denne berøves dem, fordi det nye Project deels har sat Folk i store Bekostninger og deels fordi dets Nyhed lokker Mange, der ikke have anden Jnteresse end Nyhedens, og endelig fordi man ved ingen af de andre efter mit Skjøn langt nyttigere Gjenstande saaledes har sat saamange Hjul i Gang, som ved det nærværende, der ogsaa giver visse Folks Forfængelighed mere Føde. Man kunde vistnok med Grund spørge, hvilke Kræfter der endnu ere tilbage at sætte i Bevægelse, dersom Fædrelandet var i Fare og der behøvedes betydelige Opoffrelser for dets Redning. Mener Du Enthusiasmen vil blive lige saa varm, dersom man vil samle Bidrag til de Ulykkelige, der i denne fodertrange Tid miste deres Besætning? Jeg frygter nei. Man kan inddeele de Folk, der ved Anledninger som nærværende tegne deres Navne, i mange Klasser, blandt hvilke jeg for Curiositets Skyld vil nævne Dig nogle af de mærkeligste. 1) De der virkelig interessere sig for Sagen og af reen Jver for dennes Fremme gjore Opoffrelser uden nogetsomhelst andet Hensyn. Disse fortjene Høiagtelse, om de endog i deres blinde Jver oversee Skyggesiderne derved. 2den Klasse. Man antager Sagen for god, fordi saamange agtværdige og velbekjendte Mænd anbefale den og har derfor ikke Mod til selv at prøve, om ogsaa Pengene ere vel anvendte. J denne Klasse hører ogsaa de, der af en maaskee ikke ugrundet Frygt for at støde enten Overmænd eller Venner, paategne, uagtet de i Grunden gjerne vare fri. Disse Svage - maa man for Rimets Skyld beklage. 3die Klasse. Disse underskrive blot fordi de have seet Andre af deres Jevnlige gjøre det, men have for Resten intet tydeligt Begreb om hvad de have underskrevet, eller den tegnede Sums Anvendelse og sige derfor enten som Apothekeren i Geert Westphaler: "hvad bryder jeg mig at vide, hvilken Mand Doctor Arius, var Mit Apothek kan jo meget vel staae omhan aldrig havde været til." Eller som Jsolani i Wallenstein: "was sicht das mich an? Wo andre Namen, kann auch memer stehn. Unterschreib so viel Jhr wollt, Verschont min nur mit Lesen." 4de Klasse. Til denne høre de Personer, som tegne sig af pure Forfængelighed, for at deres Navne kunne bramme offentligen og paa hvilke det passer hvad Hans Mikkelsen (med hvem jeg uværdig er beslægtet paa fædrene Side) siger: " en Aviis man gier en Mark for at faae Sted, i det som anden Dag man . . . . .med." Mange af disse Folk lade maaskee deres egne Huse forfalde, medens de contribuere til Opbyggelsen af et Musæum." Til disse Descendentere af sal Don Ranudo de Colibradas kunde man med Grund sige: "behold Pengene Din Gjæk og kjøb hellere noget til Bagstykke paa Din Kjole. 5te Klasse. Disse sætte Himmel og Jord i Bevægelse for at samle Underskrivter, haabende derved at erhverve sig et udødeligt Navn med deres Medborgeres Penge. J Grunden er denne Klasses Kunstsands lutter Affectation, og de vogte sig ogsaa for at gribe deres egen Kasse altfor stærkt an, medens de søge at sætte de Formuende dygtig Contribution ved at indbilde den Ene, at den Anden har tegnet sig for en langt større Sum end virkelig er Tilfældet. Disse Folk og de der for at smigre de Store og Jndflydelsesrige affectere en stor Jnteresse for Sagen staae vistnok lavest og derfor vil jeg slutte Jnddeelingerne med dem. Der kunde vel have været adskillige smaae Underafdelinger, ligesom man og kunde været fristet til ved denne Leilighed at gjøre en lille Jnd deling for Spindesidens Vedkommende, men jeg frygter Du allerede er kjed af min lange Snak og desuden har jeg mine aparte Raisons forikke at lægge mig ud med Fruentimmerne. Du seer saaledes, at der kan siges endeel mod Planen; jeg vil imidlertid i Sagen selv intet decidere og stoler for Resten paa, at Du ikke viser denne min Skrivelse til nogen; thi jeg har allerede skaffet mig adskillige Fjender ved min Tale om denne Materie, hvorvel den har været saare moderat og fri for al Satyre. Men Du veed hvad min sal. Frænde sagde, mens han levede: "Tro mig hvormeget han sig altid vare tager; med hvad Forsigtighed han rør og slige Sager; Hvormeget han endog fast som paa Glo der gaaer, han dog en Hoben Folk paa Halsen, Din Tjener. derved faaer." Jens Mikkelsen.